Publication: Magyar Közlöny
Issue: MK-1999-66 (Year: 1999, Number: 66)
Era: 1990-2004
Section: „10/B. § (1) A 113/1995. (IX. 27.) Korm. rendelet 5. §
Paragraph Index: 253

(4) A tárgyév december 15-éig beérkező nyilvántartási kérelmek alapján a nyilvántartásba vett vizsgáló laboratóriumok listáját a Minisztérium következő év március 1-jéig közzéteszi a Minisztérium hivatalos lapjában. Az 1999. évben e rendelet 11. számú mellékletében felsorolt vizsgáló laboratóriumok végezhetik el a minősítő vizsgálatokat. 10/C. § (1) A nyilvántartásba vett vizsgáló laboratórium a 9. számú mellékletben felsorolt műszaki jellemzőket, a megadott mintavételezéssel ellenőrzi a belföldi forgalom számára történő vámkezelés előtt a vámhivatal hivatalos helyén. Az ellenőrzést kizárólag a vámhivatal hivatalos helyén végezheti el, a vámhivatal hivatalos helye szerinti illetékes környezetvédelmi felügyelőség képviselőjének jelenlétében. A környezetvédelmi felügyelőség képviselőjének részvételére vonatkozó felkérést legkésőbb 5 munkanappal a minősítést megelőzően el kell jutatni az illetékes környezetvédelmi felügyelőség részére. Amennyiben a környezetvédelmi felügyelőség képviselője a minősítésen nem vesz részt, és az nem a minősítést kérőnek felróható okból történik, úgy a minősítés lefolytatható a környezetvédelmi felügyelőség képviselőjének jelenléte nélkül is. Az illetékes környezetvédelmi felügyelőség minősítési eljárásban való részvételéért államigazgatási eljárási illetéket kell a külön jogszabályokban foglaltaknak megfelelően.

Source: https://magyarkozlony.hu/hivatalos-lapok/e84b43d1d3f7f5ec5ddac2188721ce36a5d28b2a/dokumentumok/291a2b74d89f6e8bb9c975c3bec990b9212773a2/letoltes